open-index/open-wikipedia-markdown huggingface dataset:
மிசேல் டேனினோ

thumb|மிசேல் டேனினோ
**மிசேல் டானினோ** (*Michel Danino*, பிறப்பு: சூன் 4, 1956) இந்தியாவின் வரலாற்றியல், தொல்லியல், கலாச்சாரம், பண்பாடு மற்றும் அதன் பாரம்பரியம் பற்றி தொடர்ச்சியாக பிரான்சிய மொழியிலும் ஆங்கிலத்திலும் எழுதிவரும் அறிஞர். பிரான்சில் பிறந்து தற்போது இந்தியராக கோவையில் வாழ்ந்துவருகிறார். அரவிந்தரின் கருத்துக்களால் ஈர்க்கப்பட்டு இந்தியா வந்த அவர், அரவிந்தர் மற்றும் அன்னையின் புத்தகங்களை மொழிபெயர்த்தல், தொகுத்தல் போன்ற பணிகளில் பங்கு பெற்றிருக்கிறார். தற்போது காந்திநகர் இந்தியத் தொழில்நுட்பக் கழகத்தில் சிறப்பு பேராசிரியராகப் பணிபுரிந்து வருகிறார்.

## பிறப்பும் துவக்க கால வாழ்வும்
டானினோ ஓன்புளூவர் என்ற பிரான்சு மாகாணத்தில் மொரோக்காவில் இருந்து குடியேறிய யூதக் குடும்பத்தில் 1956 இல் பிறந்தார். மேற்கத்தைய மரபு தந்த சலிப்பினாலும், இந்திய மரபு, அதன் மிக நீண்ட யோகிகளின் வரிசைகள், புவியில் நமது இருப்பிற்கான காரணத்தைக் குறித்த அதன் தனித்துவமான பார்வை போன்றவையும் அவரை இந்தியாவை நோக்கி ஈர்த்தன. அவரது தேடல் அவரை அரவிந்தர் மற்றும் அன்னையிடம் சேர்த்தது. 1977 ல் தனது நான்காண்டு உயர் அறிவியல் படிப்புகளில் அதிருப்தி அடைந்து, பிரான்சிலிருந்து இந்தியா வந்த அவர், அதன் பிறகு இந்தியாவிலேயே, இந்தியக் குடியுரிமை பெற்று வாழ்ந்து வருகிறார்.

## இந்தியப் பாரம்பரியத்திற்கான அனைத்துலக மன்றம்
2001-ஆம் ஆண்டு டானினோவால் துவக்கப்பட்ட இந்தியப் பாரம்பரியத்திற்கான அனைத்துலக மன்றம், இந்தியப் பாரம்பரியத்தைப் பற்றி இக்கால இந்திய இளைஞர்களின் அலட்சியப்போக்கை சீர்செய்யும் ஒரு முக்கிய பணியைச் செய்து வருகிறது.

## பணி
அவர் எழுதிய *தி லாஸ்ட் ரிவர்: ஆன் தி டிரெயில் ஆப் தி சரசுவதி* (*The Lost River: On The Trail of the Sarasvati)* என்ற நூலில் ரிக் வேதத்தில் குறிப்பிடப்பட்டுள்ள சரசுவதி என்ற ஆறானது, தற்போது காகர் என்றழைக்கப்படும் நதியே என்று மிசேல் குறிப்பிடுகின்றார்.

## மேற்கோள்கள்


பகுப்பு:1956 பிறப்புகள்
பகுப்பு:வாழும் மக்கள்
பகுப்பு:பிரெஞ்சு எழுத்தாளர்கள்
பகுப்பு:பிரெஞ்சு இந்தியவியலாளர்கள்
பகுப்பு:இலக்கியம் மற்றும் கல்வியில் பத்மசிறீ விருது பெற்றவர்கள்
தென்கச்சி கோ. சுவாமிநாதன்

**தென்கச்சி கோ. சுவாமிநாதன்** (1946 - 16 செப்டம்பர் 2009) புகழ்பெற்ற பேச்சாளரும், எழுத்தாளரும் ஆவார். 'இன்று ஒரு தகவல்' நிகழ்ச்சி மூலம் வானொலி நேயர்களிடையே பிரபலமாக விளங்கினார். அகில இந்திய வானொலியில் உதவி இயக்குநராகப் பணியாற்றி ஓய்வு பெற்றார். தொலைக்காட்சியில் 'இந்த நாள் இனிய நாள்' என்ற நிகழ்ச்சியை நடத்தி வந்தார். பல சிறுகதைகளையும் எழுதியிருந்தார்.

இன்றைய அரியலூர் மாவட்டம் தென்கச்சிப்பெருமாள் நத்தம் என்ற ஊரில் பிறந்த சுவாமிநாதன் சென்னை மடிப்பாக்கத்தில் வசித்து வந்தார். வேளாண்மைப் பட்டதாரி ஆவார். நெல்லை வானொலியில் அறிவிப்பாளராகப் பணியைத் தொடங்கியவர். சென்னை வானொலி நிலையத்தில் *இன்று ஒரு தகவல்* நிகழ்ச்சி வழியாக உலகத் தமிழர் உள்ளங்களில் இடம் பிடித்தவர். திரைப்படங்களிலும் தொலைக்காட்சியிலும் நடித்தவர்.

இவர் தமிழ்நாடு அரசுப் பணியில் விவசாய அலுவலராக வாழ்க்கையைத் தொடங்கி, பின்னர் 1977 முதல் 1984 வரை திருநெல்வேலி வானொலி நிலையத்தில் பணிபுரிந்தார். அகில இந்திய வானொலியில் வேளாண்மை நிகழ்ச்சிப் பிரிவு இயக்குநராக இருந்தபோது "வீடும் வயலும்" என்ற நிகழ்ச்சியைத் தொகுத்து வழங்கினார்.
"அன்பின் வலிமை", "தீயோர்", மற்றும் "அறிவுச்செல்வம்" உட்பட பல நூல்களை எழுதியுள்ளார். "இலக்கணம்" என்ற திரைப்படத்தில் நடித்திருந்தார்.

## படைப்புகள்
* இன்று ஒரு தகவல் (23 பாகங்கள்)] 
* வாழ்க்கையைக் கொண்டாடுவோம் 
* அய்யாசாமியின் அனுபவங்கள்
* தகவல் கேளுங்கள்  - கீதம் பப்ளிகேஷன் 
* உள்ளமே உலகம், வானதி பதிப்பகம்
* அருள்தந்தையின் நகைச்சுவையுணர்வு
* சிறகை விரிப்போம்
* அனுபவங்கள் அர்த்தமுள்ளவை
* கடவுளைத் தேடாதீர்கள்
* சிந்தனை விருந்து
* நினைத்தால் நிம்மதி

## மறைவு
இதயநோயால் அவதிப்பட்ட சுவாமிநாதன் போரூர் மருத்துவமனையில் 2009 செப்டம்பர் 16 புதன்கிழமை அன்று பகல் 12:40மணிக்கு காலமானார். இறக்கும் போது அவருக்கு வயது 63. சுவாமிநாதனுக்கு மனைவி மகாலட்சுமி, மகள் செந்தமிழ்ச்செல்வி ஆகியோர் உள்ளனர்.

## மேற்கோள்கள்

## உசாத்துணை
* ‘Thenkachi’ Swaminathan passes away

## வெளி இணைப்புகள்
*தென்கச்சி கோ. சுவாமிநாதனுடன் நேர்காணல், அண்ணாகண்ணன்
*தென்கச்சி கோ சுவாமிநாதன் அவர்களுடனான ஒரு செவ்வி, காணொளி
*தென்கச்சி கோ.சுவாமிநாதன் அவர்கள் இயற்கை எய்தினார்!, முனைவர் மு. இளங்கோவன்
*தென்கச்சி சுவாமிநாதன் ஆவணப்படம்
தென்கச்சி கோ சுவாமிநாதன் அவர்களின் இன்று ஒரு தகவல் வலையொளி 

பகுப்பு:1946 பிறப்புகள்
பகுப்பு:2009 இறப்புகள்
பகுப்பு:அரியலூர் மாவட்ட மக்கள்
பகுப்பு:தமிழக எழுத்தாளர்கள்
பகுப்பு:தமிழகப் பேச்சாளர்கள்
பகுப்பு:ஊர்ப் பெயரால் அறியப்படும் மக்கள்
றுப்உல் காலீ

**றுப்உல் காலீ** அல்லது **காலிக் கால்** () என்பது உலகத்தின் மிகப் பெரிய பாலைவனங்களுள் ஒன்று. இது சவூதி அரேபியா, ஓமான், ஐக்கிய அரபு அமீரகம், யெமன் ஆகிய நாடுகளின் பகுதிகளை உள்ளடக்கியதாக அரேபியத் தீவக்குறையின் தெற்கு நோக்கிய மூன்றில் ஒரு பகுதியை மூடியுள்ளது. நெடுங்கோடுகள் 44°30′ −56°30′E இற்கும், அகலக்கோடுகள் 16°30′ −23°00′N இற்கும் இடையில் அமைந்துள்ள இப்பாலைவனம் 650,000 சதுர கிலோமீட்டர்கள் (250,000 சதுர மைல்கள்) பரப்பளவைத் தன்னுள் அடக்கியுள்ளது. இது நெதர்லாந்து, பெல்சியம், பிரான்சு ஆகிய மூன் று நாடுகளும் சேர்ந்த நிலப்பகுதியின் பரப்பளவிலும் கூடுதலானதாகும். அமெரிக்காவின் டெக்சாசு மாநிலத்தின் பரப்பளவுக்கு இப்பாலைவனம் ஏறத்தாழச் சமமானது.

அண்மைக்காலம் வரை அதிகம் ஆய்வுக்கு உட்படுத்தப்படாத இப்பாலைவனம் 1,000 கிலோமீட்டர்கள் (620 மைல்) நீளமும், 500 கிலோமீட்டர்கள் (310 மைல்) அகலமும் கொண்டது. இப்பகுதிகளில் வாழும் பது எனப்படும் நாடோடி மக்கள் கூட இப்பாலைவனத்தின் விளிம்புப் பகுதிகளிலேயே வாழ்கின்றனர். தற்காலத்தில், புவியிடங்காட்டு முறைமைகளைப் பயன்படுத்திச் பாலைவனத்தினுள் சுற்றுப் பயணங்களை ஒழுங்கு செய்யும் நிறுவனங்கள் உள்ளன. பேட்ரம் தாமசு, சென். சான் பில்பி என்போர் முறையே 1931 ஆம் ஆண்டிலும், 1932 ஆம் ஆண்டிலும் செய்த பயணங்களே இப் பகுதியில் மேல்நாட்டினர் செய்த முதல் பயணங்கள் ஆகும். 1946 ஆம் ஆண்டுக்கும், 1950 ஆம் ஆண்டுக்கும் இடையில் வில்பிரட் தீசிசர் என்பார், இப் பகுதியைப் பலமுறை கடந்துள்ளார்.

கோடை காலத்தில் நண்பகல் வெப்பநிலை  55&nbsp;°C (131&nbsp;°F) வரை செல்லும். மணல் மேடுகள் ஈபெல் கோபுரத்திலும் மேலான உயரங்கள் - 330 மீட்டர்கள் - கொண்டவையாகக் காணப்படுகின்றன. இவ்வாறன சூழ்நிலைகளைக் கொண்ட இப்பாலைவனம் புவியிலுள்ள மிகக் கடுமையான சூழல்களுள் ஒன்றாகக் கருதப்படுகின்றது. எனினும் பிற இடங்களைப் போலவே இங்கும் இச்சூழலுக்குரிய உயிரினங்கள் வாழ்கின்றன. எட்டுக்காலிகள், கொறித்துண்ணிகள், தாவரங்கள் என்பன இப்பாலைவனம் எங்கும் பரவலாகக் காணப்படுகின்றன

பகுப்பு:பாலைவனங்கள்
இயென்சு சுடோல்ட்டென்பர்க்

**இயென்சு சுடோல்ட்டென்பர்க்** , யென்ஸ் ஸ்டோல்ட்டென்பர்க், பிறப்பு: 16 மார்ச் 1959) நோர்வேயின் முன்னாள் பிரதமர். 2000 முதல் 2001 வரை பிரதமராக இருந்தார்.
17 ஒக்டோபர் 2005 இல் மீண்டும் பிரதமராகப் பதவியேற் இவர் 2009 தேர்தலிலும் வெற்றி பெற்று மீண்டும் பிரதமராகப் பதவியேற்றார். 
2013 தேர்தலில் தோல்வியடைந்தார்.

2013 மார்ச்சில் நேட்டோவின் அடுத்த செயலாளர் நாயகமாக நியமிக்கப்பட்ட இவர் 1 அக்டோபர் 2014 இல் பதவியேற்கவுள்ளார்.

 2002 -2014 நோர்வே தொழிற்கட்சித் தலைவராகவும், 1993 ஆம் ஆண்டில் இருந்து நாடாளுமன்ற அங்கத்துவராகவும் இருக்கிறார்.
1990 முதல் 1991 வரை சுற்றுச்சூழல் திணைக்களத்தில் உதவி அமைச்சராகவும், 1993 முதல் 1996 வரை தொழிற்துறை அமைச்சராகவும், 1996 முதல் 1997 வரை நிதி அமைச்சராகவும் நோர்வே அரசில் பணிபுரிந்தார். செப்டம்பர் 2009 இல் இடம்பெற்ற பொதுத்தேர்தல்களை அடுத்து மீண்டும் இவர் பிரதமராகத் தேர்ந்தெடுக்கப்பட்டார்.

## மேற்கோள்கள்

பகுப்பு:1959 பிறப்புகள்
பகுப்பு:நோர்வேயின் பிரதமர்கள்
பகுப்பு:நோர்வேயின் அரசியல்வாதிகள்
பகுப்பு:வாழும் மக்கள்
சேக் கலீபா பின் சயத் அல் நகியான்

**சேக் கலீபா பின் சயத் அல் நகியான்** (*Khalifa bin Zayed bin Sultan Al Nahyan* , 7 செப்டம்பர் 1948 – 13 மே 2022), ஐக்கிய அரபு அமீரகத்தின் முன்னாள் சனாதிபதியும், அந்நாட்டு அமீரகங்களில் ஒன்றான அபுதாபி அமீரகத்தின் முன்னாள் ஆட்சியாளரும் ஆவார். இவரின் தந்தையாரும் முன்னாள் சனாதிபதியுமான சேக் சயத் பின் சுல்தான் அல் நகியான் காலமான பின்னர், 2004 ஆம் ஆண்டு நவம்பர் 3 ஆம் தேதி, இவர் பதவியேற்றார். இவரின் தந்தையின் முதுமை, உடல்நலக் குறைவு என்பன காரணமாக சேக் கலீபா இதற்கு முன்னர் பல ஆண்டுகளாகவே மேற்படி பதவிகளுக்கு உரிய பணிகளைத் தந்தையின் சார்பில் செய்துவந்தார்.

1971 ஆம் ஆண்டு டிசம்பர் 2 ஆம் தேதி, ஐக்கிய அரபு அமீரகம் நிறுவப்பட்ட பின்னர், சேக் கலீபா, சனாதிபதியான தனது தந்தையின் கீழ் துணைப் பிரதம அமைச்சராகப் பதவியேற்றார். 1976 மே மாதத்தில் இவர் ஐக்கிய அரபு அமீரகப் படைகளின் துணைத் தளபதியாகவும் ஆனார். அத்துடன் ஆற்றல் குறித்த விடயங்களில், செல்வாக்குடைய உயர் பெட்ரோலியம் அவையின் தலைவராகவும் செயலாற்றி வந்தார்.

சேக் கலீபா ஐக்கிய அரபு அமீரகத்தின் மரபுவழி விளையாட்டுக்களின் ஆர்வம் கொண்டவர். சிறப்பாக குதிரை ஓட்டம், ஒட்டக ஓட்டம் என்பவற்றில் அதிக அக்கறை காட்டிவந்தார். இவர் பொதுவாக மேற்குலகப் பாணியிலான நவீனமயப்படுத்தலுக்கு ஆதரவானவர். 2005 ஆம் ஆண்டு ஏப்ரல் மாதத்தில், அரசாங்க ஊழியர்களின் சம்பளத்தை 70% உயர்த்தி ஆணை வழங்கினார்.

## கொடைகள்
போர்ப்சு சஞ்சிகையின் மதிப்பீடுகளின்படி, சேக் கலீபா உலகின் இரண்டாவது பணக்கார அரசர் ஆவார். இவரது சொத்து 23 பில்லியன் அமெரிக்க டாலர்கள் எனக் கணக்கிடப்பட்டுள்ளது. 2007 ஏப்ரல் 30 ஆம் தேதி, ஜான்சு ஆப்கின்சு மருத்துவமனையின் இதயநரம்பு சிகிச்சைப் பிரிவுக்கான கட்டிடத்தைக் கட்டுவதற்கு நிதி வழங்குவதாக அறிவித்தார். இது அவரது காலஞ்சென்ற தந்தையாரான சேக் சயத்தின் நினைவாக அவரது பெயரில் வழங்கப்பட்டது. இவற்றோடு, இதயநரம்பியல், எயிட்சு ஆகிய துறைகள் குறித்த ஆய்வுகளுக்கும் நிதி வழங்கப்பட்டது. பாலசுத்தீனத்தின் காசா பகுதியில், சேக் கலீபா நகரம் என்ற பெயரில் குடியிருப்பு ஒன்றை அமைப்பதற்கும் இவர் நிதி வழங்கியுள்ளார்.

## குறிப்புகள்

## வெளி இணைப்புகள்
* சேக் கலீபா பின் சயத் அல் நகியான்  ஐக்கிய அரபு அமீரக சனாதிபதியின் வரலாறு

பகுப்பு:1948 பிறப்புகள்
பகுப்பு:2022 இறப்புகள்
பகுப்பு:ஐக்கிய அரபு அமீரகத்தின் அரசுத்தலைவர்கள்
பகுப்பு:ஐக்கிய அரபு அமீரகத்தின் அரசியல்வாதிகள்
சேக் சக்புத் பின் சுல்தான் அல் நகியான்

**சேக் சக்புத் பின் சுல்தான் அல் நகியான்** (1905–பெப்ரவரி 11, 1989), அபுதாபி அமீரகத்தின் முன்னாள் ஆட்சியாளர் ஆவார். இவர் 1922 ஆம் ஆண்டு முதல் 1926 ஆம் ஆண்டு வரை அபுதாபியின் ஆட்சியாளராக இருந்த சேக் சுல்தான் பின் சக்புத் அல் நகியானின் மூத்த மகன் ஆவார். தந்தை இறந்தபின் ஆட்சியாளரான சேக் சக்புத், அவர் காலத்தில் எண்ணெய் வளம் மூலம் கிடைக்கத் தொடங்கியிருந்த செல்வத்தை வளர்ச்சிப் பணிகளில் செலவு செய்யத் தயங்கினார். இவ் வருமானம் நிலையானதாக இருக்குமா என்ற ஐயம் காரணமாக வருமானத்தைச் சேமித்து வைப்பதே உசிதமானது என்று அவர் கருதியதாகச் சொல்லப்படுகின்றது. 

இவரது இளைய தம்பியான சேக் சயத் பின் சுல்தான் அல் நகியான் வேறு விதமான கருத்தைக் கொண்டிருந்தார். எண்ணெய் வருமானத்தை மூலதனமாகக் கொண்டு நாட்டில் வளர்ச்சிப் பணிகளை முன்னெடுக்கவேண்டும் என்பது அவரது கருத்தாக இருந்தது. 1966 ஆம் ஆண்டு ஆகத்து 6 ஆம் தேதி, சேக் சக்புத் ஆட்சிப் பதவியில் இருந்து அகற்றப்பட்டு, சேக் சயத் ஆட்சியாளரானார்.

பகுப்பு:அபுதாபி அமீரகம்
பகுப்பு:1905 பிறப்புகள்
பகுப்பு:1989 இறப்புகள்
கொரொட்-7பி

**கொரொட்-7பி** (*COROT-7b* என்பது எமது சூரியக்குடும்பத்திற்கு வெளியே கொரொட்-7 என்ற விண்மீனைச் சுற்றிவரும் கோள் ஆகும். இக்கோளை கொரொட் என்ற பிரெஞ்சு விண்கலம் பெப்ரவரி 2009 இல் கண்டுபிடித்தது. இதுவரை விட்டம் அளக்கப்பட்ட புறக்கதிரவமண்டலக் கோள்களில் மிகச் சிறிய கோள் இதுவாகும். இதன் விட்டம் புவியினதை விட 1.7 மடங்கே பெரியதாகும். அத்துடன் இதன் திணிவு புவியை விட கிட்டத்தட்ட 4.8 மடங்கு பெரியது. இந்தளவு எடையுள்ள கோள் கட்டாயம் பாறைகளைக் கொண்டதாக இருக்கவேண்டும் என்று வானியலாளர்கள் நம்புகின்றனர் இது தனது விண்மீனை சுற்றும் காலம் 20 மணி ஆகும். 150 பார்செக் (490 ஒளியாண்டு) தூரத்தில் உள்ள இதன் விண்மீன் ஆனது சூரியனைவிட சிறியதாகும்.

## இயல்புகள்

கொரொட்-7பி மிக அதிக வெப்பநிலையைக் (1000 முதல் 1500&nbsp;°C வரை அல்லது 3,600&nbsp;°F) கொண்டுள்ளது. இவ்வளவு உயர் வெப்பநிலை காரணமாக அங்கு உயிரினங்கள் வாழ்வதற்கேற்ற சூழ்நிலை அரிதாகவே காணப்படுகிறது.

## மேற்கோள்கள்

## வெளி இணைப்புகள்
* அதிகாரபூர்வ இணையத்தளம்
* 
* 

பகுப்பு:புறக்கோள்கள்
அஞ்சல் வரலாறு

**அஞ்சல் வரலாறு** என்பது, அஞ்சல் முறைமைகள் செயற்படும் முறை குறித்து ஆய்வு செய்தலையும்; அவ் வரலாற்றை விளக்கும் கடித உறைகள், அஞ்சல் தொடர்பான பிற பொருட்கள் போன்றவற்றைச் சேகரிப்பதையும் குறிக்கும். அஞ்சல்தலை சேகரிப்பாளரும், அஞ்சல்தலை விற்பனையாளரும், அஞ்சல்தலை எலமிடுபவருமான ராப்சன் லோவே என்பவரே, 1930 ஆம் ஆண்டில் முதன்முதலாக இவ்விடயம் குறித்த ஒழுங்கான ஆய்வொன்றைச் செய்தவர் ஆவார். இவர் அஞ்சல்தலை சேகரிப்பாளரை "அறிவியல் மாணவர்கள்" என்றார். உண்மையில் அவர்கள் "கலைத்துறை மாணவர்கள்" ஆவர்.

## சேகரித்தலின் சிறப்புத் துறை
அஞ்சல் வரலாறு என்பது, அஞ்சல்தலை சேகரித்தலின் ஒரு சிறப்புத் துறையாக வளர்ச்சியடைந்துள்ளது. அஞ்சல்தலை சேகரிப்பு என்பது, அஞ்சல்தலை உற்பத்தி அவற்றை வழங்குதல் தொடர்பான தொழில்நுட்ப அம்சங்கள் உட்பட்ட அஞ்சல்தலை தொடர்பான ஆய்வாக உள்ளது. அஞ்சல் வரலாறு என்பதோ அஞ்சல்தலைகளையும், அதோடு தொடர்புடைய அஞ்சல்குறி, அஞ்சலட்டை, கடிதவுறை, அவை உள்ளடக்கியுள்ள கடிதங்கள் ஆகியவற்றை வரலாற்று ஆவணங்களாகக் கருதி ஆய்வு செய்கின்றது. அஞ்சல் வரலாற்று ஆய்வில், அஞ்சல் கட்டணம், அஞ்சல் கொள்கை, அஞ்சல் நிர்வாகம், அஞ்சல் முறைமைகள் மீது அரசியலின் தாக்கம், அஞ்சல் கண்காணிப்பு என்பவற்றையும்; அரசியல், வணிகம்,பண்பாடு என்பவை தொடர்பில் அஞ்சல் முறைமைகளுக்கு ஏற்படக்கூடிய விளைவுகளையும் அஞ்சல் வரலாற்று ஆய்வில் சேர்த்துக்கொள்ள முடியும். பொதுவாக, அஞ்சல்களைப் பெற்றுக்கொள்ளல், இடத்துக்கிடம் எடுத்துச்செல்லல், வழங்குதல் ஆகியவை தொடர்பான எது குறித்தும் இத் துறையின் கீழ் ஆய்வு செய்யலாம்.

## இவற்றையும் காணவும்
*அஞ்சல்தலை சேகரிப்பு
*அஞ்சல் குறியீடுகள்
*அஞ்சலட்டை
*அஞ்சல்குறி
*அஞ்சலக சுட்டு எண்

## மேற்கோள்கள்

பகுப்பு:அஞ்சல்
கணினி வன்பொருள்

ஒரு கணினி, **கணினி வன்பொருள்**களின் பல்வேறு இருப்புக் கூறுகளால் ஆனது. அதன் மீது ஒரு இயங்குதள அமைப்பு மற்றும் இயக்கபவரின் விருப்ப செயல்பாடுகளைச் செய்வதற்கான மென்பொருளும் நிறுவப்பட்டுள்ளது.

தனிப்பட்ட கணினி பல்வேறு வடிவக் காரணிகளுடன் கிடைக்கப்பெற்றாலும் ஒரு வழக்கமான தனிப்பட்ட கணினி செங்குத்து கோபுர வடிவிலான பெட்டி மற்றும் பின்வரும் பாகங்களை உள்ளடக்கியிருக்கிறது.

thumb|right|325px|தனிப்பட்ட கணினியில் வன்பொருள்: 1. கணினித்திரை 2. மதர்போர்ட் 3. சி.பி.யு. 4.ரேம் நினைவகம் 5. விரிவாக்க கார்ட் 6. மின் அமைப்பு 7. சி.டி.ரோம் டிரைவ் 8.வன் தகடு 9. விசைப்பலகை 10. மௌஸ்

## இவற்றையும் பார்க்க
* கணினி கட்டுமானம்

## மேற்கோள்கள்

## வெளி இணைப்புகள்
* 


பகுப்பு:எண்மிய இலத்திரனியல்
பத்மசிறீ

**பத்மஶ்ரீ** (*Padma Shri*) என்பது இந்திய அரசு குடிமக்களுக்கு வழங்கும் உயரிய விருது ஆகும். *பத்ம* என்றால் சமசுகிருதத்தில் *தாமரை* என்று பொருள். *ஸ்ரீ* என்பது *திருவாளர்* என்பதனைக் குறிக்கும்.  கலை, கல்வி, தொழில், இலக்கியம், அறிவியல், விளையாட்டு, சமூக சேவை, பொதுவாழ்வு முதலிய பல்வேறு துறைகளில் சிறப்பாக பங்களித்த குடிமக்களுக்குப் பதக்கம் ஒன்றும் பாராட்டிதழ் ஒன்றும் கொடுக்கப்படுகிறது. இவ்விருதினை ஜனவரி 2, 1954 அன்று இந்தியக் குடியரசுத் தலைவர் நிறுவினார். இது பாரத ரத்னா, பத்ம விபூசன், பத்ம பூசன் ஆகிய விருதுகளுக்கு அடுத்தபடியாக நான்காவது உயர் விருதாக அமைந்துள்ளது. 2025 வரை, 3448 நபர்களுக்கு இந்த விருதுகள் வழங்கப்பட்டுள்ளன. 2025-இல் மட்டும் 113 பேருக்கு பத்மஸ்ரீ விருதுகள் வழங்கப்பட்டன.

## மேற்கோள்கள்

## வெளியிணைப்புகள்
* 2014ஆம் ஆண்டில் விருது பெற்றவர்கள்
* இந்திய அரசு வலைத்தளம் - 1954 முதல் 2013 வரை பத்மசிறீ விருது பெற்றவர்கள் பற்றிய விவரம்

பகுப்பு:பரிசுகளும் விருதுகளும்
தங்கை நேசன்

**தங்கை நேசன்** மலேசியாவின் பினாங்கில் 1876 இல் அச்சிடப்பட்டு வெளிவந்த தமிழ் சஞ்சிகையாகும்.  இதுவே தமிழில் வெளியான முதல் பத்திரிகை என மலேசிய இலக்கிய வரலாற்றாசிரியர்களால் குறிக்கப்பட்டுள்ளது. (மா. இராமையா: “மலேசியத் தமிழ் வரலாற்றுக் களஞ்சியம்) இந்த இதழை மகுதூம் சாயபு 1875 ஆம் ஆண்டிற்குப் பின்னர் வெளியிட்டுள்ளார். தங்கை நேசன், 1876 ஆம் ஆண்டு முதல், மாதத்திற்கு இரு முறையாக, ஏறக்குறைய இரண்டாண்டுகள் வெளியிடப்பட்டுள்ளது.

## மேற்கோள்கள்

 

பகுப்பு:மலேசியத் தமிழ் இதழ்கள்
சிவாஜி

**சிவாஜி** என்ற பெயரில் உள்ள கட்டுரைகள்:

*சிவாஜி (பேரரசன்), மராத்திய மன்னன்
*சிவாஜி கணேசன், நடிகர் திலகம்
*ஆர். எஸ். சிவாஜி, தமிழ்த் திரைப்பட நடிகர் 
*சிவாஜி (திரைப்படம்),  ரஜினிகாந்த் நடித்த திரைப்படம் (2007)
*சிவாஜி (இதழ்), 70களில் வெளி வந்த தமிழ் இதழ்    
*சிவாஜி புரொடக்சன்சு, தமிழ் மற்றும் இந்தி திரைப்படத் தயாரிப்பு நிறுவனம் 

## வேறு
*சத்திரபதி சிவாஜி மகராஜ் வாஸ்து சங்கிரகாலயம், அருங்காட்சியகம்
புளியங்குளம்

**புளியங்குளம்** வவுனியாவில் இருந்து வடக்காக யாழ்வீதியில் (A9) ஏழத்தாழ 24 கி.மீ தூரத்திலுள்ள இடமாகும். இப்பகுதியூடாக ஒருவீதி மாங்குளத்திற்கும் மற்றைய வீதி கிழக்காக நெடுங்கேணிக்கும் அப்பகுதியூடாகத் தண்ணீர் ஊற்று முள்ளியவளைக்கும் செல்கின்றது. போரில் இடம்பெயர்ந்த மக்கள் இன்னமும் மீளக்குடியமரவில்லை. இப்பகுதியில் கண்ணிவெடிகள் தொடர்பான ஆய்வினை ஹொரைசோன் என்கின்ற இந்திய கண்ணிவெடியகற்றும் பிரிவினர் ஈடுபட்டிருந்தனர். 

## மேற்கோள்கள்

பகுப்பு:வவுனியா மாவட்டத்தில் உள்ள ஊர்களும், நகரங்களும்
பின் தொடரும் நிழலின் குரல் (நூல்)

**பின் தொடரும் நிழலின் குரல்** ஜெயமோகன் எழுதிய மூன்றாவது புதினம். தமிழினி பதிப்பக வெளியீடாக 1999 ஆம் ஆண்டு இது வெளிவந்தது. ஏறத்தாழ எழுநூறு பக்கங்கள் கொண்டது இந்த நாவல். இது ஓர் அரசியல் நாவல்; சோவியத் ஒன்றியத்தில் கம்யூனிசம் வீழ்ச்சி அடைந்து அந்த நாடு சிதறியதன் பின்னணியில் அரசியலுக்கும் அறத்துக்கும் இடையேயான உறவை விவாதிக்கிறது.

**கரு**

அருணாச்சலம் தொழிற்சங்க ஊழியன். சங்கத்தில் இருந்து பழைய ஸ்டாலினிஸ்டுகளை கட்சி களைகிறது. அதற்கு அருணாச்சலத்தை கருவியாக்குகிறது. அவன் தன் குருவான கெ.கெ.எம் என்பவரை வெளியேற்றுகிறான். அந்தக்குற்ற உணர்ச்சியால் அவன் ஒரு நூல் எழுத ஆரம்பிக்கிறான். அது கட்சியில் இருந்து கெ.கெ.எம் காலகட்டத்தில் வெளியேற்றப்பட்டு மறைந்துபோன வீரபத்ரபிள்ளை என்ற பழைய தோழரைப்பற்றிய நூல்

அப்போதுதான் வீரபத்ரபிள்ளை ஏன் விலக்கப்பட்டார் என தெரிகிறது. 1935ல் சோவியத் ருஷ்யாவால் கொல்லப்பட்ட புகாரின் என்ற கம்ய்டூனிஸ்டுத்தலைவரைப்பற்றி எழுதியதனால்தான் அவர் விலக்கப்பட்டார். அருணாச்சலத்தை நூல் எழுதவேண்டாம் என கட்சி எச்சரிக்கிறது. அவன் பிடிவாதமாக எழுதுகிறான். 

அருணாச்சலம் ஆழமான தார்மீகபிரச்சினைகளை அடைகிறான். ஒரு கருத்தியலை நம்பி கொலைகளை செய்யும் ஒருவன் பின்னர் அந்த கருத்தியலே பொய் என ஆனால் என்ன செய்வது? ஒரு கொள்கைக்காக பல லட்சம்பேர் செத்தபின் அக்கொள்கை முற்றிலும் பிழை என ஆனால் உயிர்களுக்கு யார் பதில் சொல்வது?

கொஞ்சம்சம்கொஞ்சமாக மனநிலை பிறழ்வு அடையும் அருணாச்சலம் அந்த மனப்பிறழ்வுநிலையில் புகாரினையும் ஏசுவையும் கண்டடைகிறான். அந்த தத்துவக் கேள்விக்கு ஏசுவே பதில் சொல்கிறார் அவன் மனச்சிக்கல் அழிகிறது

**வரவேற்பு**

தமிழில் எழுதப்பட்ட அரசியல்நூல்களிலேயே தலையாயது என விமர்சகர் ராஜமார்த்தாண்டன் இந்நூலை குறிப்பிட்டிருக்கிறார்

பகுப்பு:ஜெயமோகனின் புதினங்கள்
அழகர் குறவஞ்சி

தமிழ் இலக்கியத்தில் **அழகர் குறவஞ்சி** என்பது இசை, நாடகத் தமிழில் தனிச்சிறப்பு பெற்ற குறவஞ்சி வகைகளில் ஒன்று. இலக்கியம், இசை இரண்டும் அமைந்த ஒன்று. இக்குறவஞ்சி நாடக ஆசிரியர் சிவகங்கை சமஸ்தானத்தைச் சேர்ந்த கவிகுஞ்சர பாரதி. சங்கீத மும்மூர்த்திகளான தியாகராஜர், முத்துசுவாமி தீட்சிதர், சியாமா சாஸ்திரிகள் ஆகியோரின் சமகாலத்தவர்.

இவரது படைப்புகளில் அழகர் குறவஞ்சி தனிச்சிறப்புப்பெற்றது. அழகர் குறவஞ்சியில் பாட்டுடைத்தலைவன் சோலைமலை மாலழகர், தலைவி மோகனவல்லி. இக்குறவஞ்சி வெண்பா, விருத்தம், கீர்த்தனம், சிந்து, திபதை, அடிமடக்குத்திபதை, கும்மிக்கண்ணிகள், ஓரடி கீர்த்தனம் முதலிய பிரிவுகளில் அமைந்துள்ளன. சொல் நயமான ஓசையின்பம் மற்றும் பொருட்செறிவு இப்படைப்பில் நிரம்பியுள்ளன. அத்துடன் எண்ணிலடங்காத உவமைகள், பழமொழிகள் உள்ளன.

சிறப்பு மிகுந்த இந்நூலில் இசைக்கருவிகள் பெயர்களான வீணை, மத்தளம், தாளம், துந்தி, தம்புரு, மேளம், பேரி, முரசு, டமாரம், உடுக்கு, வேய், துடி முதலிய பெயர்கள் காணப்படுகின்றன. நாட்டுப்பாடல் இசையான நொண்டிச் சிந்து, கும்மி, திபதை முதலியவை மிக்க சுவை வாய்ந்த இசையமைப்புக் கொண்டவை.

## வெளி இணைப்புகள்
*அழகர் குறவஞ்சி, எழுதியவர்: காரை எஸ். சங்காரசேது, தினமணி

பகுப்பு:குறவஞ்சிகள்
படா பள்ளத்தாக்கு

**நாப்பு பள்ளத்தாக்கு** (அல்லது படா பள்ளத்தாக்கு), இந்தோனேசியா நாட்டில் உள்ள சுலாவெசி தீவின் நடுவில் உள்ள லோரே லிண்டு தேசிய வனத்தில் உள்ளது. இந்தப் பள்ளத்தாக்கு பதினான்காம் நூற்றண்டைச்  சேர்ந்த பல கற்களால் ஆனா வடிவங்களைக் கொண்டுள்ளது. இந்த கற்களால் ஆன வடிவங்கள் கட்டப்பட்டதற்கான நோக்கமும் அதனை கட்டியவரும் தெரியவில்லை.

## உசாத்துணை
*Tarling, Nicholas, *The Cambridge history of Southeast Asia: From early times to c.1500*, p.&nbsp;134, Cambridge University Press, 1992,  and 

பகுப்பு:இந்தோனேசியப் பள்ளத்தாக்குகள்
பகுப்பு:சுலாவெசி
கே. டி. காந்திராசன்

இந்திய-மரபு ஓவியமீட்டெடுப்பில் முக்கிய பணிகளைச் செய்து வருபவர் கே.டீ.காந்திராசன் . இவர் ஒரு ஓவியர் , கலை, வரலாற்று ஆய்வாளர்,தொல்பொருள் கண்டறிவாளர். 
இந்தியாவின் கோவில் நகரங்களிலும் மலைப்பகுதிகளிலும் குகைப் புறங்களிலும் உள்ள  சுவரோவியங்களையும் பாறை ஓவியங்களையும் ஆதி பழங்குடி ஓவியங்களையும் நிறைய மீட்டெடுப்பு செய்துள்ளார்.

## புதிய கண்டுபிடிப்பு(செப்டம்பர் 2009)
விழுப்புரத்திலிருந்து 35 கி.மீ. தொலைவில் திருக்கோயிலூருக்கு அருகிலுள்ள கொல்லூரில் ஒரு பெரிய டாவுல்மன் அமைப்பைக் கண்டறிந்துள்ளார் காந்திராசன். பாறை ஓவியங்கள் (petroglyph) வரையப்பட்டுள்ள  டாவுல்மன் தமிழகத்தில் கண்டுபிடிக்கப்பட்டது இதுவே இரண்டாவது முறை. கொல்லூர் டோல்மனில் மொத்தம் நான்கு பாறை ஓவியங்கள் வரையப்பட்டுள்ளன.

## பிற கண்டுபிடிப்புகள்

### மே 2009

நீலகிரி மாவட்டம் மோயாறு நதியை ஒட்டிய கள்ளம்பாளையத்தின் அருகிலுள்ள பேருதொரப்பட்டியில் கண்டுபிடிக்கப்பட்ட டோல்மன் வகை நினைவுக்கல்லில் பாறை ஓவியங்கள் செதுக்கப்பட்டுள்ளது தெரிய வந்துள்ளது. கி.மு. 1000 முதல் கி.மு.300 வரையிலான கற்கால கட்டத்தில் (megalithic period) செதுக்கப்பட்டதாகக் கருதப்படும் இந்த நினைவுக்கல் வட்ட வடிவத்தில் இருப்பது சிறப்பு; பொதுவாக டோல்மன்கள் செவ்வக வடிவில் உள்ளவை. இது ஒரு அரிய, அசாத்தியமான கண்டுபிடிப்பு என்று கூறுகிறார் இந்த மீட்பு-ஆராய்ச்சியைத் தலைமையேற்று நடத்தி வரும் கே.டி.காந்திராஜன்.

## இவற்றையும் காண்க
* தஞ்சாவூர் ஓவியப் பாணி
* நீர்வர்ணம்
* ஓவியத்தின் வரலாறு
* இந்துக்களின் ஓவியக் கலை மரபு
* சித்தன்னவாசல்

## சுட்டுகள்


பகுப்பு:தமிழக ஓவியர்கள்
பகுப்பு:தமிழ்த் தொல்லியலாளர்கள்
பரோனியல் கடித உறை

**பரோனியல் கடித உறை** என்பது பல கடித உறை வகைகளுள் ஒன்று. இக் கடித உறை ஏறத்தாழச் சதுர வடிவம் கொண்டது எனினும், முழுமையான சதுர வடிவம் அல்ல. ஒட்டுவதற்கான இதன் மூடி உறையின் நீளப் பக்கத்தில் அமைந்திருக்கும். இம்மூடி முக்கோண வடிவில் கூரான முனையுடன் காணப்படும். இவ்வுறையின் பொருத்துக்கள் மூலைவிட்டப் பொருத்து வகையைச் சேர்ந்தவை. "பரோனியல்" என்னும் பெயர் ஐரோப்பிய நாடுகளில் ஒரு குறிப்பிட்ட தரத்தில் உள்ள பிரபுக்களைக் குறிக்கும் "பாரன்" என்னும் சொல்லில் இருந்து உருவானது. இதனால் இவ்வகை உறைகள் உயர் சமூக மதிப்புக்குரிய தேவைகளுக்கே பயன்படுத்தப் பட்டதாகச் சொல்லப்படுகின்றது.

பரோனியல் கடித உறைகள் பொதுவாக முறையான அழைப்பிதழ்கள், அறிவித்தல்கள், வாழ்த்து அட்டைகள் போன்றவற்றை வைத்து அனுப்புவதற்குப் பயன்படுகின்றது. இது சில வேளைகளில் உள்ளுறை, வெளியுறை என இரண்டு உறைகள் ஒன்றுள் இன்னொன்று வைக்கத்தக்க வகையில் உற்பத்தி செய்யப்படுவது உண்டு. இதற்காக உள்ளுறை, வெளியுறையிலும் சற்றுச் சிறிதாகச் செய்யப்படும்.

இவ்வகைக் கடித உறைகள் பல்வேறு அளவுகளைக் கொண்டனவாகவும், வேறுபட்ட அளவு விகிதங்களைக் கொண்டனவாகவும் செய்யப்படுகின்றன. இவ் வேறுபாடுகளுக்கு பெயர்கள் அல்லது எண் குறியீடுகள் கொடுக்கப்பட்டுள்ளன. 4 பரோனியல், 5 பரோனியல், 5.5 பரோனியல், 6 பரோனியல், கிளாட்சுட்டன், அசுட்டர், லீ என்பன இவற்றுட் சிலவாகும்.

## தரப்படுத்தப்பட்ட அளவுகள்
thumb|350px|பரோனியல் வகைக் கடித உறை அளவுகள் ஒப்பீட்டு வரைபடம்

மேல் தரப்பட்டுள்ள அளவுகள் அனைத்தும் அங்குலத்தில் உள்ளன. இவை ஐக்கிய அமெரிக்காவில் பயன்படுத்தப்படும் அளவுகள் ஆகும். இவற்றுள் "கிளாசுட்டன்" மிகவும் சிறியது. அஞ்சல் செய்வதற்கு இது பயன்படுத்தப்படுவது இல்லை.

பகுப்பு:எழுதுபொருட்கள்
2010

**2010** (MMX) கிரெகோரியன் நாட்காட்டியில் ஒரு வெள்ளிக்கிழமையில் ஆரம்பமான ஒரு சாதாரண ஆண்டு ஆகும். சீன நாட்காட்டியில் 2010 பெப்ரவரி 14 முதல் 2011 பிப்ரவரி 2 வரை நீடித்த இவ்வாண்டு தங்கப்புலி ஆண்டு எனப்படுகிறது.

## நிகழ்வுகள்
* ஜனவரி 1 - பாகிஸ்தானில் கைப்பந்தாட்ட மைதானத்தில் இடம்பெற்ற தற்கொலைத் தாக்குதலில் 88 பேர் உயிரிழந்தனர்.
* ஜனவரி 2 - 1912 ஆம் ஆண்டில் அண்டார்க்டிக்காவில் தொலைந்து போன ஆஸ்திரேலிய விமானத்தின் எச்சங்கள் கண்டுபிடிக்கப்பட்டன.
* ஜனவரி 3 - கொங்கோவில் நியாமுராகிரா எரிமலை வெடித்தது.
* ஜனவரி 4 - உலகின் மிக உயர்ந்த வானளாவி புர்ஜ் துபாய் துபாயில் திறக்கப்பட்டது.
* ஜனவரி 4 - எகிப்தில் உலகின் மிகப் பெரிய பழமையான கல்லறை ஒன்று கண்டுபிடிக்கப்பட்டது.
* ஜனவரி 5 - சூரியக் குடும்பத்திற்கு வெளியே ஐந்து புதிய உலகங்களை கெப்லர் விண் தொலைநோக்கி கண்டுபிடித்தது.
* ஜனவரி 7 - இராணுவக் காவலில் இருந்த விடுதலைப் புலிகள் தலைவர் பிரபாகரனின் தந்தை வேலுப்பிள்ளை காலமானார்.
* பெப்ரவரி 12–28 – 2010 குளிர்கால ஒலிம்பிக் போட்டிகள் கனடா, வான்கூவர், மற்றும் விசுலர் ஆகிய இடங்களில் இடம்பெற்றன.
* சூன் 11 - சூலை 11 – 2010 உலகக்கோப்பை கால்பந்து போட்டிகள் தென்னாபிரிக்காவில்.
* சூன் 16 - பூடான் நாட்டில் புகையிலைக்கு தடை
* சூலை 17 - அனைத்துலக நீதிமன்றம் துவங்கி, சர்வதேச நீதிக்கான உலக நாளாக கொண்டாட ஐநா அறிவித்தது.
* ஆகத்து 31 - ஈராக்கில் இருந்து அமெரிக்கப் போர்ப்படைகள் விலகின.

## இறப்புகள்
* ஜனவரி 1 - பெ. சந்திரசேகரன், இலங்கை மலையக அரசியல்வாதி (பி. 1957)
* ஜனவரி 17 - ஜோதி பாசு, மேற்கு வங்க பொதுவுடமைவாதி (பி. 1914)
* பெப்ரவரி 9 - செல்லையா மெற்றாஸ்மயில், ஈழத்துக் கலைஞர் (பி. 1945)
* பெப்ரவரி 17 - மணிமேகலை இராமநாதன், ஈழத்து நாடக, திரைப்பட நடிகை (பி. 1946)
* பெப்ரவரி 20 - சிறீதர் பிச்சையப்பா, ஈழத்து நாடக நடிகர் (பி. 1963)
* மார்ச் 20 - கிரிஜா பிரசாத் கொய்ராலா, நேபாளப் பிரதமர் (பி. 1925)
* மார்ச் 23 - கானு சன்யால், இந்தியக் கம்யூனிசத் தலைவர் (பி. 1929)
* ஏப்ரல் 10 - லேக் காச்சின்ஸ்கி, போலந்து அரசுத்தலைவர் (பி. 1949)
* மே 5 - உமரு யராதுவா, நைஜீரியாவின் 13வது அரசுத்தலைவர் (பி. 1951)
* மே 17 - அனுராதா ரமணன், எழுத்தாளர்
* மே 18 - கே. ஏ. கிருஷ்ணசாமி, தமிழக அரசியல்வாதி (பி. 1932)
* ஆகத்து 22 - ஏ. கே. வீராசாமி, தமிழ்த் திரைப்பட நடிகர்
* ஆகத்து 23 - இரா. சாரங்கபாணி, தமிழறிஞர் (பி. 1925)
* செப்டம்பர் 8 - முரளி, தமிழ்த் திரைப்பட நடிகர் (பி. 1964)
* செப்டம்பர் 13 - ஆர். சூடாமணி, எழுத்தாளர் (பி. 1931)
* அக்டோபர் 8 - ரெ. சண்முகம், மலேசியக் கவிஞர், பாடகர் (பி. 1936)
* அக்டோபர் 9 - எஸ். எஸ். சந்திரன், திரைப்பட நடிகர்
* டிசம்பர் 3 - அநுத்தமா, எழுத்தாளர்
* டிசம்பர் 13 - திமிலை மகாலிங்கம், ஈழத்து எழுத்தாளர் (பி. 1938)
*டிசம்பர் 13 - ரிச்சர்ட் ஆல்புரூக், அமெரிக்கத் தூதுவர்
*டிசம்பர் 20 - கா. பொ. இரத்தினம், ஈழத்துத் தமிழ் அறிஞர்
*டிசம்பர் 23 - கே. கருணாகரன், முன்னாள் கேரள முதல்வர்
*டிசம்பர் 30 - பொபி ஃபாரெல், பாப் இசைப் பாடகர் (பி. 1949

## விருதுகள்
## நோபல் பரிசுகள்
* வேதியியல் - ரிச்சர்டு ஃகெக், ஐ-இச்சி நெகிழ்சி, அக்கிரா சுசுக்கி
* பொருளியல் - பீட்டர் டயமண்ட், டேல் மோர்ட்டென்சன், கிறித்தோபர் பிசாரிடெசு
* இலக்கியம் - மாரியோ பார்க்காசு யோசா
* அமைதி - லியூ சியாபோ‎
* இயற்பியல் - ஆந்தரே கெய்ம், கொன்ஸ்டண்டீன் நவசியோலொவ்
* மருத்துவம் - ராபர்ட் எட்வர்ட்சு

## இவற்றையும் பார்க்கவும்
* 2010 இல் வெளிவந்த தமிழ்த் திரைப்படங்கள்
## மேற்கோள்கள்

## 2010 நாட்காட்டி
வணிகக் கடித உறை

thumb|300px|பொதுவான வணிகக் கடித உறை ஒன்றைக் காட்டும் படம்
**வணிகக் கடித உறை** (Commercial envelope) என்பது, கடித உறை வகைகளுள் ஒன்று. நீண்ட செவ்வக வடிவில் அமைந்திருக்கும் இது வழமையான வணிக வகை ஒட்டுதற்குரிய மூடியையும், மூலைவிட்டப் பொருத்தையும் கொண்டிருப்பது உண்டு. இவ்வகை உறைகள் சில செங்கோண வடிவ மூடியையோ அல்லது கூர் முனை மூடியையோ கொண்டிருப்பதும் உண்டு. அத்துடன், பக்கப் பொருத்துக்களைக் கொண்ட வணிக வகை உறைகளும் உள்ளன. இதன் மூடி உறையின் நீளப் பக்கத்தில் அமைந்திருக்கும்.

இவ்வுறைகள் பொதுவாக வணிகக் கடிதத் தொடர்புகளுக்கும், தனிப்பட்ட கடிதத் தொடர்புகளுக்கும் பயன்படுகின்றன. இவை ஒன்று அல்லது இரண்டு சாளரங்களைக் கொண்டவையாகவும் உற்பத்தி செய்யப்படுவது உண்டு. இவற்றுட் பெரும்பாலானவற்றின் மேல் மூடியின் ஓரத்தில் ஈரமாக்கி ஒட்டத்தக்க வகையில் பிசின் பூசி உலர்த்தப்பட்டிருக்கும். தற்காலத்தில், இது தவிர உரித்துவிட்டு ஒட்டக்கூடிய வகையில் ஒட்டுபொருட்கள் பூசப்பட்டு, இன்னொரு ஒடுங்கிய தாள் பட்டியினால் மூடப்பட்டிருக்கும் மூடிகளுடன்கூடிய உறைகளும், தானே ஒட்டக்கூடிய ஒட்டுபொருள்கள் தடவப்பட்ட உறைகளும் உற்பத்தி செய்யப்படுகின்றன.

இவ்வகைக் கடித உறைகள் பல அளவுகளிலும், அளவு விகிதங்களைக் கொண்டனவாகவும் விற்பனைக்கு உள்ளன. இவ்வேறுபாடுகள் அவற்றுக்குக் கொடுபட்டுள்ள எண்கள் அல்லது பெயர்களினால் குறிப்பிடப்படுகின்றன. இவற்றுள், #5, #6, #6 1/4, #6 1/2, #6 3/4, #7, #7 1/2, #7 3/4, மொனார்க், செக், #9, #10, #10 1/2, #11, #12, #14, #16 என்பனவும் அடங்கும்.

## வணிகக் கடித உறை வகைகளும் அளவுகளும்
thumb|400px|வணிகக் கடித உறை வகைகளின் அளவுகள் ஒப்பீடு

மேல் தரப்பட்டுள்ள அளவுகள் அனைத்தும் அங்குலத்தில் உள்ளன. இவை ஐக்கிய அமெரிக்காவில் பயன்படுத்தப்படும் அளவுகள் ஆகும்.

பகுப்பு:எழுதுபொருட்கள்
யுவன் சந்திரசேகர்

**யுவன் சந்திரசேகர்** (பிறப்பு: 1960) தமிழின் முக்கியமான கவிஞர், புதின எழுத்தாளர், சிறுகதை ஆசிரியர். பின் நவீனத்துவ பாணியிலான கதைகளை எழுதக்கூடியவர். நகைச்சுவைத் தன்மையும் விளையாட்டுத் தன்மையும் கொண்ட கதைகள் இவை. எல்லாவகையான வட்டார வழக்குகளையும் சிறப்பாக கலந்து எழுதுவார். ஒரேகதையை பல கதைகளின் தொகுப்பாக எழுதுபவர்.

## வாழ்க்கைச் சுருக்கம்
இவரது இயற்பெயர் எம்.சந்திரசேகரன். 1960ல் மதுரை சோழவந்தான் அருகே உள்ள கரட்டுப்பட்டியில் பிறந்தவர். இவரின் தந்தை ஒரு தேநீர்க் கடை நடத்திவந்தார். சிறு வயதிலேயே தந்தையை இழந்த சந்திரசேகரன் தன் மூத்த அண்ணாவுடன் வாழ்ந்தார். அவர் யுவன் சந்திரசேகரைவிட இருபது வயது மூத்தவர். மதுரை அமெரிக்கன் கல்லூரியில் வணிகவியல் இளங்கலை படித்த யுவன் சந்திரசேகர் படிப்பு முடிந்ததுமே ராமநாதபுரத்தில் வங்கி ஊழியராக பணியில் சேர்ந்தார். யுவன் சந்திரசேகரின் மனைவிபெயர் உஷா. அவர் தபால்நிலைய ஊழியர்.

## எழுத்துத் துறையில்
ஐந்து ஆண்டுகள் இவர் கோயில்பட்டியில் வாழ்ந்தார். அப்போது தேவதச்சனுடன் அறிமுகம் ஏற்பட்டது.  கல்லூரி நாட்களிலேயே யுவன் சந்திரசேகர் இலக்கிய வாசகர். தேவதச்சனுடனான உரையாடல் வழியாக கவிதைகள் எழுத ஆரம்பித்தார்.

பின்னர் சிறுகதைகளும் புதினங்களும் எழுத ஆரம்பித்தார். சிறப்பாக உரையாடக்கூடியவர். மாற்று மெய்மை என்று யுவன் சந்திரசேகர் கூறும் ஒரு கருத்து அவரது படைப்புகளில் உண்டு. அதாவது நாம் காணும் இந்த உலக யதார்த்தம் இதன் ஒரு முகமே என்றும் இன்னும் நாம் அறியாத பல யதார்த்தங்கள் உள்ளன என்றும் அவர் சொல்கிறார்.

சித்தர்கள், மாயமந்திரவாதிகள், பலவகையான அபூர்வ நிகழ்ச்சிகள் ஆகியவற்றை யுவன் சந்திரசேகர் அவரது கதைகளில் விளக்குகிறார். அவற்றை சுவாரசியமான கதைகள் வழியாகச் சொல்கிறார்.

யுவன் சந்திரசேகர் இந்துஸ்தானி இசையில் ஆர்வம் கொண்டவர். சென் பௌத்தத்தில் ஈடுபாடுள்ளவர். ஜென் கவிதைகளை மொழியாக்கம் செய்திருக்கிறார்.

## எழுதிய நூல்கள்
### கவிதை நூல்கள்
* *வேறொருகாலம்*
* *புகைச்சுவருக்கு அப்பால்*

### புதினங்கள்
* *[[குள்ளச்சித்தன் சரித்திரம்|குள்ளச் சித்தன் சரித்திரம்]]* (தமிழினி பதிப்பகம்)
* *[[பகடையாட்டம் (புதினம்)|பகடையாட்டம்]]* (தமிழினி பதிப்பகம்)
* *கானல்நதி* (உயிர்மை பதிப்பகம்)
* *[[மணல்கேணி (புதினம்)|மணல்கேணி]]* (உயிர்மை பதிப்பகம்)
* *வெளியேற்றம்* (உயிர்மை பதிப்பகம்)
* *பயணக்கதை* [கனடா இலக்கியத்தோட்ட விருது பெற்றது]

### சிறுகதை நூல்கள்
* *யுவன் சந்திரசேகர் சிறுகதைகள்* (கிழக்கு பதிப்பகம்)
ஒளிவிலகல் (காலச்சுவடுப் பதிப்பகம்)

## வெளி இணைப்புகள்
யுவன் சந்திரசேகர் பற்றி ஜெயமோகன்

சொல்லிச்சொல்லி எஞ்சியவை
## மேற்கோள்கள்

பகுப்பு:தமிழக எழுத்தாளர்கள்
பகுப்பு:மதுரை மாவட்ட எழுத்தாளர்கள்
சோம்தேவ் தேவ்வர்மன்

**சோம்தேவ் தேவ்வர்மன்** (பிறப்பு குவகாத்தி 13 பிப்ரவரி 1985), அல்லது "சோம்தேவ் தேவ் வர்மன்", இந்திய டென்னிசு வீரராவார். அவர் ஐக்கிய அமெரிக்காவின் வர்சீனியா பல்கலைக்கழகத்தில் படிக்கும்போது அமெரிக்க தேசிய கல்லூரி விளையாட்டுக் கழகத்தின் (NCAA) ஒற்றையர் டென்னிசுப் போட்டிகளில் தொடர்ந்து இருமுறை வெற்றி பெற்றதைத் தொடர்ந்து புகழ்பெற்றார். 2010-இல் 2010 பொதுநலவாய விளையாட்டுக்களில் சோம்தேவ் தனிநபர் பிரிவில் தங்கமும் 2010 ஆசிய விளையாட்டுப் போட்டிகளில் தனிநபர் பிரிவில் தங்கமும் இரட்டையர் பிரிவில் **சனம் சிங்** என்ற வீரருடன் இணைந்து தங்கமும் வென்றுள்ளார்.

இவர் ரஞ்சனா மற்றும் பிரவஞ்சன் தேவ் வர்மன் தம்பதியினருக்குப் பிறந்தவர். சென்னையருகே வளர்ந்த இவர் 2005-08 ஆண்டுகளில் வர்சீனியா பல்கலைக்கழகத்தில் சமூகவியல் பட்டபடிப்பு படித்தார். 2008ஆம் ஆண்டு முதல் தொழில்முறையில் டென்னிசு ஆடிவரும் தேவ்வர்மன் ஆண்டு துவக்கத்தில் இருந்த தரவரிசை 1033இலிருந்து முன்னேறி ஆண்டின் இறுதியில் 204 தரவரிசை எண்ணில் உள்ளார்.

2009ஆம் ஆண்டு சென்னை ஓப்பன் போட்டியில் இருமுறை சென்னை ஓப்பன் வெற்றியாளர் இசுப்பானிய கார்லோசு மாயாவையும்  தரவரிசை எண் 25இல் இருந்த குரோசியாவின் இவோ கார்லோவிச்சையும் வென்று போட்டி இறுதிக்கு முன்னேறினார். இறுதிப்போட்டியில் குரோசியாவின் மாரின் சிலிக்கிடம் 6–4, 7–6(3) என்ற கணக்கில் தோற்றார். 
தென்னாப்பிரிக்காவில் நடந்த டேவிசு கோப்பை 2009ஆம் ஆண்டிற்கான போட்டியில், சோம்தேவ் தேவ்வர்மன் முதல் ஒற்றையர் ஆட்டத்திலும் மாற்று ஒற்றையர் ஆட்டத்திலும் தென்னாப்பிரிக்கா வீரர்களை வென்று இந்திய அணி 11 ஆண்டுகளுக்கு பிறகு முதல் முறையாக உலக சுற்றுக்கு முன்னேற உதவினார்.

## மேற்கோள்கள்

## வெளியிணைப்புகள்
* "2007 NCAA ஆண்கள் டென்னிசு சாதனையாளர்": இரஞ்சித் சௌரியின் நேர்முகம் 
* "அசாமின் இழப்பு, இந்தியாவின் மீட்பு" பிப்ரவரி, 02, 2007 "த டெலிகிராஃப்"பில் 

பகுப்பு:இந்திய டென்னிஸ் வீரர்கள்
பகுப்பு:1985 பிறப்புகள்
பகுப்பு:வாழும் மக்கள்
பகுப்பு:பொதுநலவாய விளையாட்டுக்களில் தங்க பதக்கம் வென்ற இந்தியர்கள்
விபரப்பட்டியல் கடித உறை

thumb|200px|பொதுவான விபரப்பட்டியல் கடித உறையின் அமைப்பு
**விபரப்பட்டியல் கடித உறை** (Catalog Envelope) என்பது, கடித உறை வகைகளுள் ஒன்று. இது அகலப்பக்கம் திறந்துள்ள உறையாகும். பணப்பை மூடி எனப்படும் வகையைச் சேர்ந்த மூடியையும், நடுப் பொருத்தும் கொண்டது இவ்வுறை. பல பக்கங்களைக் கொண்ட தடித்த, எடை கூடிய ஆவணம் ஆவணங்களை அனுப்புவதற்கு இதனைப் பயன்படுத்துவர். சஞ்சிகைகள், அறிக்கைகள், விபரப்பட்டியல்கள் போன்றவை இத்தகைய ஆவணங்களுள் அடங்கும்.

## பாலிசி உறை
இவ்வகை உறைகளுள் "பாலிசி உறை" எனப்படும். ஒரு வகை உறை காப்புறுதிப் பத்திரங்கள், உயில்கள், ஈட்டுப் பத்திரம் மற்றும் அது போன்ற சட்டம் சார்ந்த ஆவணங்களை அனுப்புவதற்கான உறைகள், அவற்றின் முன்பக்கத்தில் முழு அளவுச் சாளரங்களைக் கொண்டிருப்பதும் உண்டு.

இவ்வகை உள்ள உறைகள் அவற்றின் அளவைப் பொறுத்து எண்கள் மூலம் குறிக்கப்படுகின்றன. இவற்றுள், 1, 1-3/4, 2, 3, 6, 7, 8, 9, 9-1/2, 9-3/4, 10, 10-1/2, 11, 12, 12-1/2, 13-1/2, 14, 14-1/4, 14-1/2, 15, 15-1/2 என்பன அடங்கும்.

## தரப்படுத்தப்பட்ட அளவுகள்

பகுப்பு:எழுதுபொருட்கள்
திக் நியாட் ஹன்

**திக் நியாட் ஹன்** (பி. 11 அக்டோபர் 1926 - இ. 22 சனவரி 2022) ஜென் ஆசான்களுள் குறிப்பிடத்தக்கவர். இவர் உலக அமைதிக்காகவும் மனித உரிமைகளுக்காகவும் போராடியவர் ஆவார்; குறிப்பாக, வியட்நாம் போருக்கு எதிராகக் குரல் கொடுத்தார். சமூக ஈடுபாடுள்ள பௌத்தம் என்ற புத்தமதப் பிரிவு உருவாகக் காரணமாக இருந்தவர்களுள் ஒருவர். அவரது மாணவர்களால், **தே** (ஆசான் என்று பொருள்) என்று அழைக்கப்பட்ட ஹன், *விழிப்புணர்வு இயக்கத்தின் தந்தை* என்றும் குறிப்பிடப்படுகின்றார்.

## பிறப்பு
1926 ஆம் ஆண்டு மத்திய வியட்நாமில் பிறந்த நியாட் ஹன் பதினாறாவது வயதில் துறவு மேற்கொண்டார்.

## சமூக நலப்பணிகளுக்கான இளைஞர் பள்ளி
1960- ஆம் ஆண்டில் சைகானில் சமூக நலப்பணிகளுக்கான இளைஞர் பள்ளியைத் (School of Youth for Social Services (SYSS)) தொடங்கினார். 
### இப்பள்ளியின் பணிகள்
* குண்டுத் தாக்குதலுக்குள்ளான கிராமங்களைச் சீரமைத்தல்
* பள்ளிகள் தொடங்கல்
* மருத்துவமனைகள் தொடங்கல்
* வியட்நாம் போரில் வீடிழந்த குடும்பங்களை மீள் குடியமர்த்துதல்.

## மேற்கோள்கள்

## வெளி இணைப்புகள்

* Order of Interbeing
* Parallax Press – founded by Thich Nhat Hanh
* Plum Village – Thich Nhat Hanh's monastery
* Sangha Directory – List of communities practicing in Thich Nhat Hanh's tradition

பகுப்பு:1926 பிறப்புகள்
பகுப்பு:2022 இறப்புகள்
பகுப்பு:பௌத்த துறவிகள்
பகுப்பு:வியட்நாம் எழுத்தாளர்கள்
பகுப்பு:பௌத்த எழுத்தாளர்கள்
பகுப்பு:பௌத்தர்கள்
பகுப்பு:பிரின்ஸ்டன் பல்கலைக்கழக முன்னாள் மாணவர்கள்
பகுப்பு:வியட்நாம் போர்
பகுப்பு:சமயத் தலைவர்கள்
பகுப்பு:அறப் போராளிகள்
பகுப்பு:வியட்நாம் மக்கள்
இரு வாழ் பரப்பி

இரு வாழ் பரப்பி (Binary vector) என்பது தனது இழை வரிசையில் (DNA sequence) இரண்டு தொடக்க புள்ளிகள் (Ori or Origin) கொண்டுள்ளதால், இவைகளால் இரு வெவ்வேறு வாழ்யிடத்தில் இருக்க அல்லது பல்கி பெருக முடியும். எடுத்துக்காட்டாக பயிர் உருமாற்றத்தில் பயன்படும் அக்ரோ பரப்பிகள் (Ex.pGA vectors or pCAMBIA) இ.கோலியிலும் , பயிர்நோய்கோலுயிரிலும் (Agrobacterium) பல்கி பெருகும் தன்மையெய் கொண்டுள்ளன. ஈசுட்-இரு கலப்பின முறையில் (Yeast-two hybrid system) பயன்படுத்தப்படும் அனைத்து பரப்பிகளும் இதனில் அடங்கும். மேலும் ஈசுட்-இரு கலப்பின முறையில் பாவிக்கப்படும் பரப்பிகளுக்கு "சட்டில்" பரப்பிகள் (Shuttle vectors) எனவும் அழைக்கப்படும். ஏனெனில் இவைகள் ஈசுடின் உட்கருவுக்குள் சென்று வெளியில் வருவதால் அல்லது வெளியில் இருந்து உட்கருவுக்குள் செல்லும் தன்மை உள்ளதால் "சட்டில்" பரப்பிகள் எனப்பெயர்.

## உசாத்துணை
* "T-DNA Binary Vectors and Systems", Lan-Ying Lee and Stanton B. Gelvin, Department of Biological Sciences, Purdue University, West Lafayette, Indiana 47907–1392

## மேற்கோள்கள்

பகுப்பு:மூலக்கூற்று உயிரியல்
பகுப்பு:மரபியல்
பகுப்பு:உயிர்த்தொழில்நுட்பவியல்
எம்டனின் மதராசுக் குண்டுத் தாக்குதல்

**மதராசு குண்டுத் தாக்குதல்** (*Bombardment of Madras*) என்பது முதலாம் உலகப் போரில் இந்தியாவின் மதராஸ் (இன்றைய சென்னை) நகரம் மீது இடம்பெற்ற தாக்குதலைக் குறிக்கும். ''எம்டன்'' என்ற ஜெர்மனிய போர்க்கப்பல் இத்தாக்குதலை ஆரம்பித்தது.

## தாக்குதல்
கடற்படைக் கப்பல் கப்டன் கார்ல் வான் முல்லர் தலைமையில் 1914, செப்டம்பர் 22 ஆம் நாள் இரவு இந்தியாவின் தென்கிழக்குக் கரையோரமாக மதராஸ் நகரை அண்மித்தது ''எம்டன்''. மதராஸ் துறைமுகப் பகுதியை அண்மித்தவுடன், சிறிது நேரம் நிலைமையை கண்காணித்த பின்னர் சரியாக இரவு 09:30 மணிக்கு தாக்குதலை நடத்த வான் முல்லர் ஆணையிட்டார். மின்சார பயன்பாடு இல்லாத காலம் என்பதால் சென்னை நகரமே இருளில் அமைதியாக தூங்கிக் கொண்டிருந்தது. யாரும் எதிர்பாராத அந்தநேரத்தில், சென்னை கடற்கரையில் இருந்து சில ஆயிரம் அடி தூரத்தில் நின்று கொண்டு, குண்டுகளைப் பொழிந்தது *எம்டன்*.
முதலில் *எம்டன்* பர்மா எண்ணெய்க் கம்பனிக்குச் சொந்தமான எண்ணெய்த் தாங்கிகள் மீது குண்டுகளை வீசியது. முதல் 30 சுற்றுத் தாக்குதல்களில் பல தாங்கிகள் தீப்பற்றி எரியத் தொடங்கின. அடுத்ததாக *எம்டன்* துறைமுகத்தில் நிறுத்தி வைக்கப்பட்டிருந்த சிறிய சரக்குக் கப்பல் ஒன்றைத் தாக்கி மூழ்கடித்தது. அக்கப்பலில் இருந்த 26 மாலுமிகள் இத்தாக்குதலில் காயமடைந்தனர். குறைந்தது 5 மாலுமிகள் உடனேயோ அல்லது காயமடைந்த பின்னரோ உயிரிழந்தனர். இரவு 10:00 மணி வரை இத்தாக்குதல் இடம்பெற்றது. அதன் பின்னரே பிரித்தானியக் கரையோரக் காவல் படையினர் பதில் தாக்குதலை ஆரம்பித்தனர். ஆனாலும், அதற்குள் வெற்றிகரமாக தனது தாக்குதலை முடித்தவுடன் *எம்டன்* திரும்பி விட்டது. மொத்தம் 125 குண்டுகளை "எம்டன்" அன்றையை இரவு வீசியிருந்தது. ஒரு சில நிமிடங்கள் மட்டுமே நீடித்த தாக்குதலால் அப்போதைய மெட்ராஸ் நகரமே கதிகலங்கிப்போனது. எம்டன் மீண்டும் தாக்கும் என்ற அச்சத்தில் நகரை விட்டு பலர் வெளியேறினார்கள். இத் தாக்குதலில் பலத்த சேதம் எதுவும் ஏற்படவில்லை என்றாலும் இந்தியாவில் பல நூற்றாண்டுகளாக ஆட்சிபுரிந்து வந்த வெள்ளையர்களின் கவுரவத்துக்கு கிடைத்த பேரிடியாக இது அமைந்தது. முதலாம் உலகப் போரின் போது இந்தியாவில் மதராஸ் நகரம் மட்டுமே மைய சக்திகளின் தாக்குதலுக்கிலக்கான நகரம் ஆகும்.

## அடிக்குறிப்புகள்

## வெளி இணைப்புகள்
*''Karl Friedrich Max von Müller: Captain of the Emden During World War I'' by John M. Taylor 
*''New York Times: German Cruiser Emden Destroyed'', November 11, 1914 a PDF of NYT's report on Emden's sinking along with some praise for its captain.
*''New York Times: Captain of Emden Killed?'', a PDF of an NYT article dated April 13, 1921
*
*''Diving Pulu Keeling National Park and the Emden'', A story about diving on the remains of the wreck of the Emden, along with pictures and a brief account of her final battle.

*"ZHEMCHUG", "EMDEN" AND "SYDNEY" 
*Cruisers EMDEN, Frigates EMDEN - 5 warships named EMDEN until today 
*World War I Naval Combat
*Karl Friedrich Max von Müller: Captain of the ''Emden'' During World War I  
*Eyewitness account of the "Battle of Cocos"
*Excellent Gunter Huff Model in 1/100 scale
﻿

பகுப்பு:முதலாம் உலகப் போர்
பகுப்பு:சென்னை
லேக் வலேசா

**லேக் வலேன்சா** (Lech Walesa) (போலியம்: *Lech Wałęsa*,  அல்லது  பிறப்பு: செப்டம்பர் 29, 1943) போலந்து நாட்டின் துறைமுகத் தொழிலாளராக இருந்து சோலிடாரிடி என்ற தொழிற்சங்க இயக்கத்தின் தலைவராக போராட்டங்கள் நடத்தி போலந்து நாட்டின் அதிபராக உயர்ந்தவர். இவர் 1983 ஆண்டிற்கான அமைதிக்கான நோபல் பரிசைப் பெற்றவர்.

## மேற்கோள்கள்

பகுப்பு:நோபல் அமைதிப் பரிசு பெற்றவர்கள்
பகுப்பு:நோபல் பரிசு பெற்ற போலந்து நபர்கள்
பகுப்பு:போலந்தின் அரசியல்வாதிகள்
பகுப்பு:1943 பிறப்புகள்
பகுப்பு:தொழிற்சங்கவாதிகள்
பகுப்பு:வாழும் மக்கள்
குறுநூல்

**குறுநூல்** (Miniature book) என்பது சிறிய அளவு கொண்ட நூலாகும். இவை அரை அங்குல சதுர வடிவில் இருந்து 2 x 3 அங்குல அளவு வரையான நூல்கள் இவ்வகையைச் சேரும். இவற்றின் உயரம், அகலம் அல்லது தடிப்பு 3 அங்குலத்துக்கு மேற்படுவது இல்லை. சுலபமாக இடத்துக்கிடம் எடுத்துச் செல்லலாம் என்பதாலும், மறைத்து வைப்பது இலகு என்பதாலும், 19 ஆம் நூற்றாண்டின் கடைசிப் பகுதியில் இவ்வாறான நூல்களுக்குப் பெரும் மதிப்பு இருந்தது. அக்காலத்துக் குறுநூல்களில் பல மொரோக்கோ நாட்டுத் தோலில் கட்டப்பட்டு, சரிகை வேலைப்பாடுகள் முதலியன செய்யப்பட்டு அழகுற அமைந்தன. அகரமுதலிகள், மொழி பெயர்ப்பிகள், சமயக் கதைகள், சில வேளைகளில் சுற்றுலாக் கையேடுகளும் கூட இவ்வடிவத்தில் உருவாக்கப்பட்டன. 

விவிலியம், கலைக்களஞ்சியங்கள், இசை நூல்கள், கதைகள், குழந்தைப் பாடல்கள், புகழ்பெற்ற பேச்சுக்கள் போன்றவையும் குறுநூல் வடிவில் வெளியிடப்பட்டன. பல புகழ் பெற்ற நூல்கள் குறுநூல் வடிவிலும் பதிப்பிக்கப் பட்டன. இவற்றுள் பல இன்று சேகரிப்போர் உருப்படிகளாக உள்ளன. இவை சில நூறு டாலர்களிலிருந்து பல ஆயிரம் டாலர்கள் வரை விலை போகின்றன.

## வெளியிணைப்புகள்
*இந்தியானா பல்கலைக்கழக லில்லி நூலகம். குறுநூல்களில் 4000 ஆண்டுக்கால வரலாறு, இணையக் கண்காட்சி.
*குறுநூல்கள் சங்கம்

## மேற்கோள்கள்

பகுப்பு:நூல்கள்
பகுப்பு:துறை வாரியாக நூல்கள்
நாஞ்சில்நாட்டு மருமக்கள்வழி மான்மியம்

**நாஞ்சில்நாட்டு மருமக்கள்வழி மான்மியம்** கவிமணி தேசிக விநாயகம் பிள்ளை எழுதிய அங்கதக் கவிதைநூலாகும். இது நாஞ்சில்நாட்டில் நிலவி வந்த 'மருமக்கள் வழி' சொத்துரிமை முறையின் தீங்குகளை அந்த முறையால் பாதிக்கப்பட்ட ஒரு பெண் சொல்வதுபோலக் குலமுறை கிளத்துப்படலம் முதலாகக் கும்பி எரிச்சல் படலமாகப் பதினோரு படலங்களில் பாடப்பட்டிருக்கின்றது. 1916-இல் *ஒரு பழைய சுவடி* என்ற பேரில் கவிமணி தேசிய விநாயகம் பிள்ளையவர்களால் திருவனந்தபுரத்தில் இருந்து வெளி வந்த தமிழன் என்ற பத்திரிகை இதழில் தொடராக வெளிவந்தது. 1942-இல் புதுமைப்பதிப்பகம் முதன்முதலில் இந்நூலைப் புத்தகமாக வெளியிட்டது. தமிழன் பத்திரிக்கை ஆசிரியர் எஸ். முத்துசாமிப் பிள்ளை அவர்களால் மறுபதிப்பு செய்யப்பட்டு காலச்சுவடு நிறுவனத்தால் வெளியிடப்பட்டிருக்கிறது.

## மருமக்கள் தாயமுறை-விளக்கம்
“மருமக்கள் தாய முறைப்படி ஒருவரின் உடைமைகள், அவருக்குப்பின் அவருடைய மக்களைச் சாராமல், அவருடன் பிறந்த சகோதரிகளுடைய ஆண்மக்களில் மூத்தவனைச் சாரும். சொத்தில் உரிமையை வைத்திருந்தவர் ‘காரணவர்’ என்றும், அவருக்குப்பின் அவ்வுரிமையை அடையும் மருமகன் ‘அனந்தரவன்’ என்றும் அழைக்கப்பட்டனர். காரணவர் இறந்தபின், அவரது மனைவி மக்களுக்கு அவ்வீட்டில் ஒரு உரிமையும் இல்லை. அவள் தன்மக்களுடன் பிறந்த வீட்டுக்குச் சென்றாக வேண்டிய சூழ்நிலை அன்று இருந்தது. அனந்தரவன் மனம் உவந்து கொடுக்கும் ‘உகந்துடைமையால்’ அவர் வயிறு வளர்ப்பர். ஆனால், பெரும்பாலும் அவர்களுக்கு ஒன்றும் கிடைக்காமலிருந்தது. இம்முறையால் வழக்குகள் மலிந்தன. பலதார மணமும், மாதரை இழிவுபடுத்தும் நிலையும் சமூகத்தில் தோன்றின. சமுதாயத்தில் கொடுமைகள் மலிந்தன.”
-முனைவர் வை.கிருஷ்ணமூர்த்தி, 2007.

## மூலம்

பகுப்பு:தமிழ் கவிதை நூல்கள்
பசங்க (திரைப்படம்)

***பசங்க***, 2009ஆம் ஆண்டு வெளியிடப்பட்ட தமிழ்த் திரைப்படமாகும். இப்படத்தை சசிகுமார் தயாரிக்க, அறிமுக இயக்குநர் பாண்டிராஜ் இயக்கி இருந்தார். இந்த திரைப்படத்தின் கதாநாயகன் விமல் ஒரு புதுமுகம். கதாநாயகி வேகா. இவர் சரோஜா என்ற படத்தில் நடித்தவர். இவர்கள் தவிர சில குழந்தைகள் முக்கிய வேடங்களிலும் மற்றும் துணை கதாபாத்திரங்களில் சிலரும் நடித்து உள்ளனர். இந்தத் திரைப்படம் மே 1, 2009 அன்று வெளியானது.

## கதாப்பாத்திரங்கள்
* விமல் — மீனாட்சி சுந்தரம் 
* வேகா - சோபிகண்ணு சொக்கலிங்கம் 
* கிஷோர் - அன்புக்கரசு வெள்ளைச்சாமி 
* ஸ்ரீ ராம் - ஜீவா நித்தியானந்தம் சொக்கலிங்கம் 
* பாண்டியன் - குழந்தைவேலு (பக்கடா) 
* தாரணி - மனோன்மணி 
* முருகேஷ் - குட்டிமணி 
* கார்த்திக் ராஜா - கௌதம் வெள்ளைச்சாமி (புஜ்ஜிமா) 
* யோகநாதன் - அகிலா 
* ஜெயபிரகாஷ் - சொக்கலிங்கம் 
* சிவகுமார் - வெள்ளைச்சாமி 
* சுஜாதா - முத்தடக்கி சொக்கலிங்கம் 
* செந்திகுமாரி - போதும்பொண்ணு வெள்ளைச்சாமி

## பாடல்கள்
இந்த திரைப்படத்தில் 4 பாடல்கள் இடம் பெற்று உள்ளன. சசிகுமாரின் சுப்ரமணியபுரம் திரைப்படத்திற்கு இசையமைத்த ஜேம்ஸ் வசந்தன் இந்த படத்திற்கும் இசை அமைத்து உள்ளார். பாடல்களை தாமரை, யுகபாரதி மற்றும் ஜேம்ஸ் வசந்தன் ஆகியோர் எழுதி உள்ளனர். ஒரு பாடலை புகழ் பெற்ற இசை மேதை டாக்டர் பாலமுரளி கிருஷ்ணா அவர்கள் பாடி உள்ளார். கமல்ஹாசன் அவர்கள் இந்த படத்தின் பாடல்களை வெளியிட்டது சிறப்பம்சம்.

## விருதுகள்
* சிறந்த திரைப்படத்துக்கான தமிழக அரசின் திரைப்பட விருது (முதற் பரிசு)

பகுப்பு:2009 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:அறிமுக இயக்குநர் திரைப்படங்கள்
உள்ளூர் எஸ். பரமேசுவர அய்யர்

**உள்ளூர் எஸ். பரமேசுவர அய்யர்** (சூன் 6, 1877-சூன் 15,1949) () **உள்ளூர் ** என அறியப்படுபவர், மலையாள இலக்கிய மறுமலர்ச்சிக்கு வித்திட்ட புகழ்பெற்ற கவிஞரும் வரலாற்றாளரும் ஆவார். இருபதாம் நூற்றாண்டின் முதற்பகுதியில் மலையாள நவீன கவியுலகின் மும்மூர்த்திகள் எனப் போற்றப்படும் மூவரில் ஒருவர். மற்றவர்கள் குமரன் ஆசான் மற்றும் வள்ளத்தோள் நாராயண மேனன் ஆவர். உள்ளூர் பரமேசுவரன் மலையாள மரபுக்கவிதையின் மறுமலர்ச்சிக்கு உதவினார்.

கேரளாவின் கோட்டயம் மாவட்டத்தில் உள்ள சங்கணாசேரியை அடுத்த பெருண்ணாவில் தாமரைச்சேரி இல்லத்தில் பிராமணக் குடும்பத்தில் பிறந்தார்.. இவரின் தந்தை, ஆசிரியராக பணிபுரிந்து வந்த சுப்பிரமண்ய அய்யர். தாய் பகவதியம்மை. தந்தையின் இளவயது இறப்பினை அடுத்து அன்னையுடன் திருவனந்தபுரத்தைச் சேர்ந்த உள்ளூர் என்ற கிராமத்தில் வாழத்துவங்கினார். 1897இல் திருவனந்தபுரம் மகாராசா கல்லூரியில் மெய்யியல் துறையில் பட்டம் பெற்றார். அரசு ஊழியராக பணிபுரியத்துவங்கி பல பதவிகளை வகித்து திருவிதாங்கூர் அரசின் தலைமைச் செயலராக பணியாற்றியவர்.

அவரது துவக்க கால கவிதைகளில் சமசுகிருத மொழியின் தாக்கம் கூடுதலாக இருந்தது. **பிரேமசங்கீதம்** என்ற அவரது முதன்மை கவிதை மலையாள இலக்கியத்தின் வரலாற்றை தொகுத்திருந்தது. காதலே உண்மையான சமயம் என விவரித்திருந்தார். மனிதருக்கும் இயற்கைக்கும் இடையே நிகழும் ஒருங்கிசைவை நிலைநிறுத்தினார்.

1914ஆம் ஆண்டு வெளியிட்ட *[[உமாகேரளம்]]* என்ற புத்தகம் மகாகாவியம் என புகழப்பட்டது. இது 17ஆம் நூற்றாண்டு திருவிதாங்கூர் அரசியலை முன்வைத்து எழுதப்பட்ட நீண்ட பாடலாகும். *பிங்களா*, *கர்ணபூசணம்*, *பக்திதீபிகா* மற்றும் *சித்திரசால* என்பன அவரது சிறந்த பிற படைப்புகளாகும்.

கேரள இலக்கியத்தின் வரலாற்றை ஐந்து பாகங்கள் கொண்ட ***கேரள சாகித்திய சரிதம்*** என்னும் நூலாக எழுதினார்.

## மேற்கோள்கள்

## வெளியிணைப்புகள்
*உள்ளூர் 
*மகாகவி உள்ளூர் பரமேசுவர அய்யர்

பகுப்பு:மலையாள எழுத்தாளர்கள்
பகுப்பு:மலையாளக் கவிஞர்கள்
பகுப்பு:1877 பிறப்புகள்
பகுப்பு:1949 இறப்புகள்
குமரன் ஆசான்

**என். குமாரன்  ஆசான்** (1873 - 1924) என்பவர் *மகாகவி குமாரன்  ஆசான்* என்றும் அறியப்படும் கவிஞராவார். இவருக்கு *மகாகவி* என்ற பட்டம் 1922 ஆம் ஆண்டு மதராசு பல்கலைக்கழகத்தால் வழங்கப்பட்டது. “மகாகவி” என்றால் “பெரும் கவிஞர்" என்ற பொருளும் “ஆசான்” என்றால் “ஆசிரியர்” என்ற பொருளும் கொண்டவை. கேரளாவில் திருவனந்தபுரம் அருகிலுள்ள காயிக்கரை எனுமிடத்தில் ஈழவர் சமுதாயத்தில் பிறந்த இவர், இருபதாம் நூற்றாண்டின் முதற்பகுதியில் மலையாள நவீன கவியுலகின் மும்மூர்த்திகள் எனப் போற்றப்படும் மூவரில் ஒருவர். மற்றவர்கள் உள்ளூர் பரமேசுவர அய்யர் மற்றும் வள்ளத்தோள் நாராயண மேனன் ஆவர். ஸ்ரீ நாராயணகுருவின் முதன்மைச் சீடரான இவர் ஓர் மெய்யியலாளரும் சமூக சீர்திருத்தவாதியும் ஆவார். இவரது பாடல்களில் மெய்யியலும் ஆன்மீகமும் அதிகம் இடம் பெற்றிருக்கும்.

## தாக்கங்கள்
ஸ்ரீ நாராயணகுரு

## இளமைப் பருவம்
இவர் 1873 ஏப்ரல் 12ஆம் நாளில் பிறந்தார். இவர் பிறந்த ஊர் சிறையின்கீழ்‌]] வட்டத்தில் உள்ள காயிக்கரை ஆகும். இவரது தந்தையான நாராயணன் பெருங்ஙாடி, மலையாளத்திலும் தமிழிலும் வல்லவராகத் திகழ்ந்தவர். இவரது அம்மாவின் பெயர் காளியம்மை ஆகும். ஒன்பது மக்களைப் பெற்ற குடும்பத்தில் இரண்டாவது மகனாய் பிறந்தவர். இவருக்கு ஏழு வயதாக இருந்தபோது பள்ளியில் சேர்த்தனர். இவரது ஆசிரியரின் பெயர் ”துண்டத்தில் பெருமாளாசான்” ஆகும். பின்னர், சமசுகிருதப் பாடங்களை படித்தார். பின்னர், வேறொரு பள்ளியில் பயின்றார். அதே பள்ளியில் ஆசிரியராகவும் சேர்ந்தார்.
பின்னர், ஆங்கிலமும் கற்றார். சில காலம், கடைகளில் கணக்கெழுதிக் கொண்டிருந்தார். அப்போது, கவிதைகள் எழுதத் தொடங்கினார். பரவூரில் கேசவனாசான் என்பவர் நடத்திய சுஜனாநந்தினி என்ற இதழில் இவரது கவிதைகள் வெளியாயின. குமாரு, என். குமாரன், காயிக்கரை என். குமாரன் என்ற பெயர்களில் கவிதைகளை எழுதியிருந்தார்.

இவரது அறிவுத் திறனை உணர்ந்த இவரது முதலாளியான ”கொச்சார்யன் வைத்யன்”, இவரை மேலும் கல்வி கற்குமாறு தூண்டினார். மணம்பூர் கோவிந்தனாசான் என்ற பெரிய புலவரிடம் கல்வி கற்றார். பாட்டுகளும் சுலோகங்களும் எழுதுவதில் வல்லவராகத் திகழ்ந்தார். அங்கு படித்தபோது, “வள்ளி விவாகம்”, “அம்மானைப்பாட்டு“, “உஷாகல்யாணம்“ ஆகியவற்றை எழுதினார். “சுப்ரமண்ய சதகம்” என்ற நூலையும் எழுதினார். இது அச்சுப்பதிப்பாகவும் வெளிவந்துள்ளது.

## நூல்கள்
### வீண பூவ்
தமிழில் ”வீழ்ந்த” என்ற சொல் மலையாளத்தில் “வீண” எனத் திரியும்.
:விழுந்த => வீழ்ந்த=> வீழ்ந்ந => வீண
இவர் எழுதிய வீண பூவ் என்ற கவிதை, 1907 டிசம்பரில் மிதவாதி என்ற இதழில் வெளியானது. வீணப் பூவ் என்றால் விழுந்த பூ என்று பொருள்.

என்று தொடங்குகிறது. பூ பூக்கத் தொடங்கியது முதல் வாடுவது வரையுள்ள காலகட்டத்துடன், மனிதனின் வாழ்க்கையை ஒப்பிட்டு எழுதியுள்ளார். இது நாற்பத்தியொன்று சுலோகங்களைக் கொண்டுள்ளது. அப்போதைய பிரபல இலக்கிய இதழான பாஷாபோஷிணியிலும் வெளியானது.

### நளினி

இது நளினிக்கும் திவாகரனுக்கும் இருந்த அசாதாரண நட்புறவைப் பற்றியது.

### துரவஸ்த
துர்+அவஸ்தை=துரவஸ்தை.
காலங்காலமாக சமூகத்தில் இருந்த கெட்ட ஆசாராங்களால் உண்டான தீங்குகளைப் பற்றியது.

## சான்றுகள்
* மலையாள விக்கிநூலில் குமரன் ஆசான்
* மலையாள விக்கிநூலில் குமரன் ஆசான் நூல்கள் 

## வெளி இணைப்புகள்
* குமரன் ஆசான் கல்லூரி

பகுப்பு:இந்தியக் கவிஞர்கள்
பகுப்பு:1873 பிறப்புகள்
பகுப்பு:1924 இறப்புகள்
பகுப்பு:மலையாள எழுத்தாளர்கள்
பகுப்பு:மலையாளக் கவிஞர்கள்
பகுப்பு:இந்திய சமுதாய மறுமலர்ச்சியாளர்கள்
நூல் வடிவமைப்பு

**நூல் வடிவமைப்பு** என்பது, ஒரு நூலின் உள்ளடக்கம், பாணி, அமைப்பு, வடிவமைப்பு, அதன் பல்வேறு கூறுகளின் ஒழுங்கு ஆகியவற்றை உட்படுத்தி அவையனைத்தும் ஒத்திசைவான முழுமையைத் தரும்வகையில் ஒன்றாக ஆக்கும் வழிமுறை ஆகும்.

## நூலின் கூறுகள்
முன் அட்டை, பின் அட்டை, முன் அட்டைக்குப் பின்னும், பின் அட்டைக்கு முன்னும் வரும் இரண்டு வெற்றுத் தாள்களையும் தவிர்த்து ஒரு நூலின் எஞ்சிய கூறுகளை மூன்று பகுதிகளாகப் பிரிக்கலாம். இவை,

# முன் பகுதி
# உடல் பகுதி
# பின் பகுதி

எனலாம். மேற்படி ஒவ்வொரு பகுதிகளிலும் பல உட் கூறுகள் உள்ளன. எல்லா நூல்களிலும் எல்லாக் கூறுகளும் இல்லாவிட்டாலும், இவற்றில் பெரும்பாலானகூறுகள் ஒரு நூலில் காணப்படலாம். அவ்வாறான கூறுகளின் பட்டியல் பின்வருமாறு:

* முன் பகுதி
** அரைத் தலைப்பு
** முன் படப்பக்கம்
** தலைப்புப் பக்கம்
** பதிப்பு அறிவித்தல்
** உரித்தாக்கம்
** உள்ளடக்கம்
** படிமங்கள் பட்டியல்
** அட்டவணைகள் பட்டியல்
** அணிந்துரை
** முன்னுரை
** நன்றியுரை
** அறிமுகம்

* உடல் பகுதி
** அத்தியாயங்கள்
** பிரிவுகள்

* பின்பகுதி
** பின்னுரை
** முடிவுரை
** பின்னிணைப்புக்கள்
** அருஞ்சொல் விளக்கம்
** நூற்பட்டியல்
** சொற்பட்டியல்
** பிழை திருத்தம்

## மேற்கோள்கள்

பகுப்பு: நூல்கள்